FotoGriausmas

Festivalis BOSPHORUS OPEN AIR METAL FEST 2025
2025-09-20 - 2025-09-21 | Maximum Uniq, Peace Mah. Uniq Istanbul, Maslak Ayazağa Cd. No:4, 34485 SARIYER, Istanbul, Turkey
Festivalis BOSPHORUS OPEN AIR METAL FEST 2025 vyks rugsėjo 20–21 d. Stambule, Turkijoje renginių vietoje „Maximum Uniq Açıkhava”.
Festivalyje pasirodys įvairios metalo grupės, tarp kurių „Amorphis“, „Lacuna Coil“, „Old Man’s Child“, „Belphegor“, „Necrophobic“, „Asphyx“ ir daugelį kitų.
Bilietus galima įsigyti „Biletix“, „Passo“ ir „Hammer Music“ kasose.

MASTERPLAN
2025-09-26 20:00 - 23:00 (Europe/Vilnius) | Pramogų salė VAKARIS, A. Stulginskio g. 8, Vilnius, Lithuania
O kas gi nemėgsta naujų patirčių? Viena tokių bus skirta melodingosios sunkiosios muzikos gerbėjams: rudenį mūsų šalyje pirmą kartą lankysis legendinė Vokietijos power metalo grupė „Masterplan“. Vienintelis jų koncertas įvyks 2025 m. rugsėjo 26 d. (penktadienį) Vilniaus klube „Vakaris“.
2002 m. neprilygstamas norvegų dainininkas Jornas Lande („Jorn“, „Ark“, „Millennium“, „The Snakes“) prisijungė prie grupę „Helloween“ ką tik palikusių dviejų narių Rolando Grapowo (gitara) ir Uli Kusch (būgnai). Visą Europos metalo muzikos sceną ištiko savotiškas žemės drebėjimas – taip gimė nauja grupė „Masterplan“, kuri iškart pranoko visus lūkesčius. Vos po kelių mėnesių pasirodęs jų debiutinis 2003 m. eponiminis albumas parodė, kad grupė dirba visu pajėgumu ir nesiruošia sustoti. Tuo laikotarpiu jokiam kitam muzikos kolektyvui nebuvo pavykę taip harmoningai suderinti tradicinio melodingojo power metalo su šiuolaikišku požiūriu į muziką ir naujomis tendencijomis.
Iškart griebę jautį už ragų, muzikantai įrašė sėkmingą tęsinį, antrą studijinį albumą „Aeronautics“, kuris vėl sulaukė puikių kritikų ir gerbėjų įvertinimų, dar labiau išplėsdamas grupės gerbėjų ratą. Ir nors vokalistas Jornas Lande visiems netikėtai nusprendė palikti grupę, „Masterplan“ traukinys jau buvo įgavęs tokį pagreitį, kad jo sustabdyti buvo neįmanoma. Neilgai trukus rastas kitas dainininkas – naujuoju frontmenu tapo Mike’as DiMeo, grupių „Riot“ ir „The Lizards“ vokalistas.
Iš pradžių viskas klostėsi puikiai. DiMeo greitai pritapo ir „Masterplan“ įrašė trečiąjį albumą „MKII“, kuriame išliko ankstesniųjų albumų skambesys. Tačiau, kaip dažnai tokiais atvejais nutinka, gerbėjai labai ilgėjosi pirmojo vokalisto, jo charizmos ir balso. Tad pasklidus gandams, kad Jorną Landę vėl vilioja sugrįžti jo ilgametis draugas ir „Masterplan“ įkūrėjas Rolandas Grapowas, gerbėjai laikė užgniaužę kvapą.
Ilgai laukta diena atėjo 2009-aisiais, kai gerbėjų viltys ir svajonės tapo realybe – Jornas nusprendė vėl prisijungti prie „Masterplan“, parodydamas visiems, kad jų draugystė nenutrūko. Tačiau didžiausiu iššūkiu buvo naujas albumas, kuriam kokybės kartelę gerbėjai buvo iškėlę tikrai aukštai. Ir grupė su šia užduotimi susitvarkė puikiai!
Ketvirtajame albume „Time To Be King“ (2010) grupė stilistiškai išlaikė apdovanojimus pelniusių studijinių pirmtakų skambesį, tačiau šį kartą pridėjo dar daugiau rafinuotumo ir naujų išraiškos formų, sukūrė kitokį „Masterplan“ – besiveržiantį į priekį, siekiantį iš tikrųjų daryti įtaką, suprantantį ir užtikrintą savo sugebėjimais. Tobulas melodingai užburiančių ir sudėtingų dainų derinys, kuris prikausto klausytojo dėmesį nuo pradžios iki pabaigos. Epinės, melodingos, meistriškos dainos, kupinos grožio ir malonumo klausantis – „Masterplan“ magija sugrįžo!
Tačiau nieko nėra amžino ir rokenrolas mums dažnai suteikia netikėtų siurprizų. Po ilgų ir varginančių gastrolių pristatant paskutinį albumą, Jornas Lande vėl nusprendė atsiduoti solo karjerai bei paliko grupę antrą kartą. Naujojo, penktojo studijinio albumo įrašams buvo pakviestas garsios grupės „At Vance“ vokalistas Rickas Altzi, kuris dainuoja grupėje iki šių dienų. Po kelių ramesnių metų „Masterplan“ 2024 m. vėl sugrįžo prie koncertinės veiklos, tais pačiais metais surengė koncertinį turą po Europą kartu su graikų metalo pažiba „Firewind“ ir išleido naują dainą „Rise Again“, tuo lyg ir užsimindami apie naują kūrybos etapą, kurio kartu su koncertais nekantriai laukia visi grupės gerbėjai. O laukti Lietuvoje liko tikrai nedaug!

DIE HARD agency www.facebook.com/diehardagency

Michaelas Angelo Batio - Speed ​​Kills 2025
2025-10-08 19:00 - 22:00 | Pramogų salė VAKARIS, A. Stulginskio g. 8, Vilnius, Lithuania
Michaelas Angelo Batio (arba tiesiog MAB) neabejotinai yra vienas ryškiausių gitaros meistrų, pripažintas greičiausiu gitaristu pasaulyje. Nuo ankstyvos paauglystės jis groja gitara skirtingų žanrų kūrinius, bet daugiausiai dėmesio skiria roko/metalo muzikai. Šiandien būtent šio žanro ikona vadinamas muzikantas gali pasigirti aukščiausiomis pozicijomis geriausių gitaristų sąrašuose daugelio garsių muzikos leidinių rinkimuose. Žurnalas „Guitar World Magazine“ jį įtraukė į geriausių visų laikų sunkiosios muzikos gitaristų „Top 100“ sąrašą.
Šis jau gana solidaus amžiaus gitaros virtuozas vis dar turi sunkiai suvokiamą energijos užtaisą, kurio galėtų pavydėti kur kas jaunesni muzikantai. Kita vertus, kaip gitaristas, jis itin kūrybingas ir iki šiol leidžia studijinius albumus. Vaizdžiai sakoma, kad Michaelo Angelo Batio abiejų rankų pirštai pašėlusiu greičiu laksto jo paties sukurtos legendinės dvigubos gitaros grifais, nepalikdami šešėlių ir pjaustydami lyg lazeris. Dar daugiau – gitaristas yra sukūręs ir keturgubą gitarą, kurios valdymas dar labiau neįtikėtinas.
Michaelas Angelo Batio nusipelnė tokių epitetų, kaip „ryškiausias gitaristas pasaulyje“, „daugiau mašina nei žmogus“, „gitarinės technikos meistras“, „praktiškai gitaros Dievas“ ir pan. Gyvi šio muzikanto pasirodymai išsiskiria muzikos ekspresija, nesuvaidintomis atlikėjo emocijomis ir nuoširdžiu bendravimu su publika. Ko laukti iš šio ekstravagantiško gitaristo žiūrovai, apsilankę ankstesniuose jo koncertuose Lietuvoje, jau žino. Atėjo eilė tų, kurie dar nėra patyrę šios virtuoziško muzikavimo ekstazės.
Šių metų koncertiniame ture skambės jau ikoniškais tapę MAB kūriniai, pulsuos galinga gyva energija, o koncertinį repertuarą vainikuos specialūs muzikiniai numeriai, skirti tokiems gitaros korifėjams kaip Randy Rhoadsas (Ozzy Osbourne band), Eddie Van Halenas, Dimebagas Darrellas („Pantera“, „Damageplan“) bei „Metallica“. Pirmą kartą po kelerių metų pertraukos gitaristas taip pat atliks jį išgarsinusius ir pasaulinio atgarsio sulaukusius dvigubos gitaros solo. Tai – stulbinantis greičio, tikslumo ir meistriškumo lydinys, įkvėpęs ir iki šiol vis dar stebinantis ištisas gitaristų kartas visame pasaulyje. Nepraleiskite progos pamatyti vieną garsiausių visų laikų gitaristų gyvai!
DIE HARD agency
www.facebook.com/diehardagency

Klasikinio roko legendos: ATOMIC ROOSTER Circle The Sun Tour 2025
2025-10-15 08:00 - 19:00 | Pramogų salė VAKARIS, A. Stulginskio g. 8, Vilnius, Lithuania
Iš ciklo „Klasikinio roko legendos”:
Circle The Sun Tour 2025
ATOMIC ROOSTER (British classic rock/prog/blues rock band)
+ special guest Alessandro Alessandrini (guitar, vocals)

****
Grupė „Atomic Rooster“ po daugiau nei 4 dešimtmečių išleis naują albumą ir pristatys jį Lietuvoje
Prieš porą metų koncertiniam gyvenimui atgimusių legendinių rokerių „Atomic Rooster“ gyvi pasirodymai maloniai nustebino jų kūrybos gerbėjus ne tik visoje Europoje, bet ir mūsų šalyje. Tokio koncertinio progresyvios muzikos gaivalo seniai nebuvo tekę matyti bei girdėti. Tačiau kultinė grupė nesiruošia sustoti ir skelbia triuškinančią naujieną: „Atomic Rooster“ 2025 m. sugrįš su savo pirmuoju per daugiau nei keturis dešimtmečius studijiniu albumu „Circle The Sun“! Ir tai jie padarys visiems gerbėjams pačiu priimtiniausiu būdu: ne tik išleis naują studijinį darbą, bet ir pristatys jį Europos turo koncertuose, dukart sustodami ir Lietuvoje: 2025 m. spalio 15 d. Vilniaus „Vakaryje“ ir spalio 16 d. Kauno „Oazėje“.
Naujajame „Atomic Rooster“ studijiniame albume „Circle The Sun“ yra 10 naujų ir galingų kūrinių, kurių stilistika lieka ištikima grupei būdingam progresyviojo roko, stiprių gitaros rifų ir įsimenančių melodijų lydiniui bei tuo pat metu nurodo naujas gaires moderniajam grupės egzistavimo etapui. Grupei dabar vadovauja kultinis rokeris Steve’as „Boltzas“ Boltonas – gitaros virtuozas, gerai pažįstamas dėl savo veržlaus muzikavimo stiliaus ir dinamiškos karjeros. Ji tęsiasi nuo grojimo su „Atomic Rooster“ aštuntojo dešimtmečio pabaigoje iki etapų, kuomet jis grojo kartu su „The Who“ ir Paulu Youngu, dalinosi scena su Davidu Bowie ar Lemmy iš „Motorhead“ bei kitais to meto muzikos korifėjais – o toks muzikantas suteikia daug energijos, subtilumo ir sentimentų naujajai grupės erai.
Šioje jaudinančioje muzikinėje „Atomic Rooster“ kelionėje prie Steve’o jungiasi jau kuris laikas kartu grojantys virtuozai. Tai – pirmajame koncerte Lietuvoje jau matytas bei publiką kaip mat sužavėjęs klavišų ir vintažinių klavišinių tonų meistras bei fantastinis šoumenas ir vokalistas Adrianas Gautrey. Taip pat gilias žemųjų dažnių linijas albume bei koncertuose fiksuojantis bosistas Shuggas Spenceris ir mušamųjų instrumentų griaustinį sukeliantis būgnų vairininkas Paulas Everettas.
Pasiruoškite visi, Europoje ir Lietuvoje – naujas albumas „Circle The Sun“ ir jo pristatymo turas yra dangiško atgimimo, absoliučios jėgos ir nesenstančio roko šventė, tad nepraleiskite progos būti kultinės legendos sugrįžimo liudininkais. „Atomic Rooster“ dar garsesni, tamsesni ir jausmingesni nei bet kada anksčiau – jie pasiruošę pakilti dar aukščiau!

LORDI - Limited tour'25/Second Deadition
2025-10-21 19:00 - 22:00 | Pramogų salė VAKARIS, A. Stulginskio g. 8, Vilnius, Lithuania
Spalvingieji suomių roko monstrai „Lordi“ 2025 m. kovo 21 d. išleis savo naują 19-ąjį studijinį albumą „Limited Deadition“ ir surengs jo pristatymo gastroles po Europą, kurių metu jau tradiciškai stabtelės ir Lietuvoje. Vienintelis populiariosios grupės koncertas įvyks jų pamėgtame Vilniaus klube „Vakaris“ 2025 m. spalio 21 d.

1992 m. dainininko, dainų autoriaus ir dizainerio Mr. Lordi suburta grupė „Lordi“ yra vieni didžiausių šiuolaikinių Suomijos roko/heavy metalo atlikėjų. Rovaniemyje (Šiaurės Laplandija, Suomija) susikūrusi grupė pasiekė tarptautinį proveržį po to, kai 2006 m. laimėjo Eurovizijos dainų konkursą su savo hitu „Hard Rock Hallelujah“. Nuo tada šios netradicinės muzikinės pajėgos su žavingais koncertais, nepamirštamomis melodijomis ir įmantriais monstrų kostiumais atsidūrė visos Europos dėmesio centre.

LORDI – Hard Rock Hallelujah:
https://youtu.be/gAh9NRGNhUU?si=CcQbgqtPR36ReJIC

Naujausią būsimą albumą pristatantis įkvepiantis pagrindinis singlas „Syntax Terror“ – tai kūrinys, kuris įtraukia klausytojus į žaidimus primenantį pasaulį su išvystytomis melodijomis, griausmingais rifais ir patraukliais įvairiapusiškais akcentais. Jo kūrėjas ir grupės lyderis Mr. Lordi komentuoja: „Šios dainos rašymas prasidėjo nuo pagrindinių akordų klaviatūroje. Aš eksperimentavau su mono garsais, bandydamas sukurti ką nors panašaus į devintojo dešimtmečio pradžios veiksmo filmų atmosferą. Daina „Syntax Terror“ praktiškai jau buvo tapusi ir darbiniu albumo pavadinimu, bet tuomet paaiškėjo, kad kažkas anksčiau jau buvo sugalvojęs tą pačią pavadinimo idėją. Kurdamas dainų tekstus galvojau apie metalo legendas „Judas Priest“, „Manowar“ himnų chorus ir, kaip vyšnią ant torto – legendinius Udo Dirkschneiderio vokalinius klyksmus. Neklauskite apie ką yra „Syntax Terror“ – tai yra 80-ųjų sunkiojo metalo stiliaus daina, piešianti abstrakčius paveikslus.“

LORDI – Syntax Terror (2025):
https://youtu.be/YUDX4L-Inco?si=htWCzN9C5E0pgnjs

Laukiamas dėl savo teatrinio stiliaus ir unikalaus 80-ųjų įkvėpto roko ir sunkiojo metalo derinio, naujausias „Lordi“ kūrinys yra nostalgiška retro žaidimų šventė, persmelkta gaivios ir galingos energijos. Remdamasi savo pirmtako 2023 m. albumo „Screem Writers Guild“ sėkme, naujausiame studijiniame darbe „Limited Deadition“ grupė ryžtasi sunkesniems rifams ir greitesniems tempams, sukurdama jau pažįstamą ir atgaivos kupiną skambesį. Kaip visada, Mr. Lordi yra atsakingas už albumo idėją ir viršelį, nukreipdamas savo aistrą XX a. devintojo dešimtmečio dvasiai kiekvienoje dizaino detalėje. „Šis darbas kartu su jo pirmtaku kaip brolis ir sesuo“ – teigia Mr. Lordi. „Mes vis dar einame AOR (Album Oriented Rock) įkvėptu muzikos keliu, bet šį kartą su aštresniais metaliniais rifais ir gyvesniu tempu. Visada rašėme tai, kas atrodė teisinga ir natūralu, tad šis albumas nėra išimtis.”

Pagrindinė albumo „Limited Deadition“ tema ir idėja slypi Mr. Lordi visą gyvenimą trunkančioje kolekcionavimo manijoje, įkvėptoje vaikystėje jo pamėgtų įvairių kino filmų personažų figūrėlių ir žaislų. „Albumo tema apie 80-ųjų žaislus iš tikrųjų yra tik laisva tema, bet ji mane lydi nuo pat mažens. Visada buvau įvairių daiktų kolekcionierius ir netgi savotiškas kaupikas. Neprisimenu, kuris buvo mano pirmasis žaislas, bet ši mano manija iš esmės prasidėjo nuo „Muppet Show“ lėlių, po to sekė fantastinių filmų „Žvaigždžių karai“ ir „E.T.“ figūrėlės, o pastarasis yra mano mėgstamiausias visų laikų filmas“.

LORDI – Hellizabeth (2025):
https://youtu.be/FNrvkl5mCmY?si=t4fF8QfVrXbwNDji

„Lordi“ pradės pasaulinį „Limited Deadition“ turą gimtojoje Suomijoje ir išplės jį po visą pasaulį. Koncertuose jų gerbėjų kaip visuomet laukia siaubingai patrauklus reginys su naujais triukais, netikėtumais ir dar nematytais siurprizais. Sprogstamasis albumo singlas „Syntax Terror“ nustato gaires, pagal kurias gerbėjai gali nusiteikti nepamirštamam grupės koncertinio paveldo papildymui. Pasiruoškite išlaisvinti monstrą viduje – „Limited Deadition“ turas artėja!

LORDI – Retropolis (2025):
https://youtu.be/v5MtvtWVUA4?si=VF062OB8_qhyARl1

KORPIKLAANI - Baltic Tour 2025
2025-11-29 19:30 - 23:00 | Pramogų salė VAKARIS, A. Stulginskio g. 8, Vilnius, Lithuania
Pradėkime nuo metaforos: įsivaizduokite tą nuostabią akimirką, kai vaikštinėjate pažįstamais takais giliame miške. Didingo miško gerosios dvasios persmelkia jūsų sielos gelmę ir išlaisvina jus iš niūraus pasaulio kažkur toli. Tada staiga sumirksite ir nustebę pažvelgiate: ar šie senoviniai kelmai ar ta samanotų akmenų grupė visada buvo čia? Būtent tokias vibracijas sukeliate, kai įžengiate į žavų muzikos pasaulį suomių folk-metalo superžvaigždžių „Korpiklaani“, kurie lapkričio 29 d. (šeštadienį) koncertuos Vilniaus klube „Vakaris“. Kartu su jais scenoje pasirodys ir naujosios kartos Suomijos modernaus metalo atstovai „Arctis“.

Varang Nord – albumo „Mygla“ pristatymas
2026-01-17 20:00 - 23:30 | Melnā Piektdiena, Brīvības gatve 193c, Riga, Latvia, Riga, Latvia
„Mygla“ – šeštasis „Varang Nord“ albumas, žymintis naują grupės skambesio etapą. Sunkesnis, techniškesnis ir melodingesnis nei bet kada anksčiau, jis sujungia pagoniško folkloro, death metalo ir melodingojo metalo elementus, kad kiekvienas klausytojas galėtų rasti savo dainą, savo kovą ir savo rūką.
Albumo dainos yra apie ledą ir ugnį, dievų rūstybę ir žmogaus dvasią. Jos pasakoja apie protėvių išdidumą, kovas, kuriose nelieka nugalėtojų, apie tikėjimą, kurio neįmanoma sugriauti.
„Varang Nord“ – tai Latgalos pagoniško folkloro/death metalo galia. Nuo 2014 m. jie kuria skambesį, kuriame akordeonas dainuoja kartu su urzgimu, o kiekvienas koncertas tampa ritualu su ugnimi ir plienu. „Varang Nord“ gyvai – tai patirtis, kurios neįmanoma pakartoti: tikra, laukinė jėga, suvienijanti minią vienu įkvėpimu.
Vakarą atidarys „Morphide“ – viena ryškiausių Latvijos modernaus metalo grupių, sparčiai pelniusi pripažinimą Europoje. Jų energingas pasirodymas ir preciziškai sukurtas skambesys bus puiki įžanga į artėjantį rūką.
Durys: 19:00
Morphide 20:00–21:00
Varang Nord 21:30–23:00

Festivalis VILKŲ ŽIEMA 2025
2026-01-31 17:00 - 23:30 | Kablys, Kauno g. 5, Vilnius, Lithuania
Festivalis VILKŲ ŽIEMA ruošiasi griausmingam jubiliejui!Griausmingas Vilniaus metalo muzikos festivalis VILKŲ ŽIEMA vyks jau 10-ą kartą. Nežiūrint į kelių metų pertraukas, stoiško atkaklumo ir nevaldomo laukinio gaivalo sklidinas renginys įsitvirtino sostinės tamsiausios muzikos renginių tarpe. Jei lankėtės bent viename iš „Vilkų“ renginių ir jums patiko, tai 10-uoju gimtadieniu jums neteks nusivilti. Bus tamsiau, stipriau ir dar ugningiau!Vasaros festivaliui KILKIM ŽAIBU giminingas renginys VILKŲ ŽIEMA alsuoja sunkiausios muzikos ugnimi. Nors žiemos festivalis vyksta tik vieną dieną, neapsigaukite, jėgos jam tikrai pakanka! O artėjantis renginys numatomas bene tamsiausias ir sunkiausias iš lyg šiol buvusių, kaupkite jėgas!Pirmieji šių metų Vilkų puotos svečiai – melodingo ir žiemiškai mirtino metalo meistrai iš Suomijos WOLFHEART!Kitas grupes skelbsime jau greitai.Įspėjame, su kiekvienu sekančia grupe renginio programa tik sunkės ir tamsės. Nusiteikite ypatingai žiemiškam ir juodam jubiliejui.Pirmieji bilietai į festivalį VILKŲ ŽIEMA kainuoja 44€. Bilietai greitai brangs.https://tickets.paysera.com/…/festivalis-vilku-ziema-10Iki griausmingo susitikimo!Sekite naujienas:www.vilkuziema.lt

Festivalis AIDAS 2026
2026-02-16 16:00 - 23:30 | Dūmų fabrikas, Dūmų gatvė 5, Vilnius, Lithuania
AIDAS V – penktus metus Laisvę švęskime kartu! Šiemet festivalyje kaip niekada gausu veiklų – tradicija tapusi ekskursija Vilniaus laisvės kovų keliais, diskusija „Valstybės ašis: visuomenė, valdžia ir kariuomenė” su žymiais Lietuvos istorikais, visuomenininkais, karinių struktūrų atstovais ir politikais, tatuiruočių meistrų vizitas, paroda ir žinoma – DIDYSIS KONCERTAS! Pirmą kartą AIDO istorijoje scenoje ne vien atlikėjai iš Lietuvos, bet ir svečiai iš Latvijos! A

NAUJIENA – šiemet, renginys išsiplečia ir kvies atminti Sausio 13-osios įvykius ir švęsti Nepriklausomybės Atkūrimą Kovo 11-ąją – daugiau apie šiuos, naujus, renginius – mūsų puslapyje!
Programa:11:00 Ekskursija po Laisvės kovas menančius sostinės paminklus16:00 Durys į festivalio erdves – lankytojų lauks istorinė-meninė paroda17:00 Diskusija „Valstybės ašis: visuomenė, valdžia ir kariuomenė”18:00 DIDYSIS KONCERTASVARANG NORDŪKANOSEŽALVARINIS

BILIETAI:
Bilietus galite įsigyti čia: https://www.bilietai.lt/…/perkeltas-i-kita-vieta-aidas…/
Bilietus į VISUS 3 MINĖJIMO RENGINIUS galite įsigyti čia: https://www.bilietai.lt/…/aidas-2026-penktasis-vasario…/
Taikoma 20% nuolaida senjorams, studentams ir karinių struktūrų atstovams (LŠS, LK, KASP).

Festivalis FULL METAL MAYRHOFEN 2026
2026-03-23 - 2026-03-28 | Mayrhofen, Austria, Mayrhofen, Austria
Full Metal Mayrhofen 2026 – tai išskirtinis sunkiosios muzikos festivalis, vykstantis Austrijos Alpėse, kuris sujungia metalą ir žiemos pramogas į vieną unikalią patirtį.

Apie festivalį
Full Metal Mayrhofen vyks 2026 m. kovo 23–28 d. Mayrhofen miestelyje, Zillertalio slėnyje. Tai vienas neįprastiausių metal muzikos renginių Europoje, nes vyksta kalnuose, apsuptas snieguotų viršūnių ir slidinėjimo trasų.
Festivalis trunka net 6 dienas ir siūlo ne tik koncertus, bet ir pilną „žieminio festivalio“ patirtį – nuo slidinėjimo iki vakarinių vakarėlių.
Šis festivalis išsiskiria tuo, kad:

vyksta Alpėse, ne tradicinėje festivalio aikštelėje
derina muziką ir žiemos sportą
siūlo paketus su apgyvendinimu, slidinėjimo pasais ir įranga
koncertai vyksta net kalnų viršūnėse

Tai sukuria atmosferą, kurios nerasite jokiuose kituose metal festivaliuose.
Programa ir atmosfera
Renginio metu Mayrhofenas tampa tikru „metalheadų” rojumi:

Koncertuoja tarptautinės ir vietinės metal grupės
Vyksta pasirodymai skirtingose scenose – tiek viduje, tiek lauke
Organizuojami afterparty vakarėliai
Kalnuose įrengtos specialios „Mountain Stage“ scenos
Galima derinti muziką su slidinėjimu ar snieglenčių sportu

Pagrindinės scenos keičiasi pagal dienas – savaitės pradžioje koncertai vyksta uždarose erdvėse, o savaitės pabaigoje – didesnėse lauko scenose.
Atlikėjai
2026 metų line-upe jau patvirtinti žinomi vardai, tarp jų:

In Extremo
Doro
Beyond The Black
Donots
Emil Bulls
Ensiferum

Bilietai

3 dienų bilietai – nuo ~155 €
6 dienų bilietai – nuo ~229 €
Galimi ir „Plus“ bilietai su keltuvų (gondolos) naudojimu

JUNGLE ROT @ Vilnius
2026-06-09 19:00 - 23:30 | NArauti, Konstitucijos pr. 23, Vilnius, 08106, Lithuania
Europos turą birželio pradžioje pradėsiantys JAV death metalo sunkiasvoriai “Jungle Rot” vieną iš pirmųjų šios kelionės koncertų suplanavo Vilniuje, kur kartu su savo bendraminčiais, tarptautine Vokietijos-Bangladešo grupe “Khnvm” bei lietuviais “Stranguliatorius” birželio 9 d. surengs karštą vakarėlį klube “Narauti”.

Festivalis ZOBENS UN LEMESS 2026
2026-06-12 - 2026-06-14 | Jaunā ezera, Vecumnieki, Bauskas novads, Latvia
Birželio 12–14 dienomis Latvijoje vyksiantis „Zobens un Lemess XI“ ir vėl sujungs ekstremaliąją muziką, baltų istoriją bei gyvosios kultūros tradicijas. Šiemet festivalis persikelia į naują vietą Zemgalės regione, kur lankytojų lauks trys dienos koncertų, istorinių rekonstrukcijų, paskaitų ir bendruomeniškos atmosferos po atviru dangumi.
„Zobens un Lemess“ per daugiau nei dešimtmetį tapo vienu svarbiausių alternatyvios kultūros renginių Baltijos šalyse. Festivalis išsiskiria tuo, kad greta sunkiosios muzikos koncertų čia vyksta gyvosios istorijos stovyklos, senųjų amatų pristatymai, edukacinės veiklos bei paskaitos apie Baltijos regiono istoriją ir kultūrinį paveldą.
2026-ųjų festivalis vyks naujoje lokacijoje – Vecumniekuose, netoli Jaunais ežero. Organizatoriai pabrėžia, kad vieta pasirinkta siekiant išlaikyti autentišką renginio atmosferą ir užtikrinti dar artimesnę festivalio bendruomenės patirtį.
Muzikinėje programoje šiemet netrūksta ryškių vardų. Festivalio scenose pasirodys legendinė Vokietijos black metal grupė NARGAROTH, Lenkijos ekstremaliojo metalo veteranai HATE, švedų death/doom meistrai OCTOBER TIDE bei Ukrainos pagan black metal scenos atstovai KRODA.
Taip pat publikai koncertuos VILKI, MOROK, KHEPRA, DRUUN, HUSKVARN, PROCH ir HANGOVER IN MINSK. Organizatoriai skelbia, kad atlikėjų sąrašas dar nėra galutinis, todėl artimiausiais mėnesiais laukiama papildomų vardų.
Tačiau „Zobens un Lemess“ nėra vien muzikos festivalis. Renginio metu veiks gyvosios istorijos kaimas, kuriame rekonstruktoriai pristatys senovės baltų ir viduramžių karybą, amatus bei kasdienį gyvenimą. Lankytojai taip pat galės dalyvauti edukacinėse paskaitose, diskusijose apie istoriją ir kultūrą bei stebėti įvairius tradicinių amatų pristatymus.
Festivalio organizatoriai ypatingą dėmesį skiria Baltijos tautų istorinei atminčiai ir kultūriniam identitetui. Būtent todėl „Zobens un Lemess“ jau daugelį metų išlieka ne tik muzikos renginiu, bet ir kultūrine platforma, vienijančia istorijos, folkloro bei sunkiosios muzikos gerbėjus iš įvairių šalių.
Ribotas festivalio teritorijos dydis šiemet leis sukurti dar jaukesnę atmosferą, o nemokama stovyklavietė prie ežero suteiks galimybę pilnai pasinerti į tris dienas trunkančią šventę. Organizatoriai tikisi sulaukti lankytojų ne tik iš Latvijos, bet ir iš Lietuvos, Estijos, Lenkijos bei kitų Europos valstybių.

Festivalis KILKIM ŽAIBU 2026
2026-06-25 - 2026-06-27 | Antano Smetonos dvaro muziejus, Ukmergė, Lithuania
Birželio 25–27 dienomis Ukmergės rajone, Prezidento Antano Smetonos dvaro muziejaus teritorijoje prie Lėno ežero, vyks 26-asis tarptautinis baltų kultūros ir ekstremalios muzikos festivalis „Kilkim Žaibu“. Šių metų renginys išsiskiria bene stipriausia atlikėjų sudėtimi per visą festivalio istoriją – organizatoriai į Lietuvą atveža pasaulines sunkiosios muzikos legendas, kurių dalis mūsų šalyje koncertuos pirmą kartą.
Festivalio programos priešakyje – britų death metal grandai CARCASS. Viena svarbiausių žanro grupių, suformavusi modernaus death metal skambesio pagrindus, Lietuvoje pasirodys pirmą kartą. Dar vienas išskirtinis vardas – POSSESSED iš JAV, dažnai vadinami vienais death metal žanro pradininkų.
Juodojo ir ekstremalaus metalo gerbėjų laukia įspūdingas sąrašas: šveicarų SAMAEL, kanadiečių BLASPHEMY, suomių IMPALED NAZARENE, škotų HELLRIPPER, olandų ASAGRAUM bei islandų NEXION. Į festivalį atvyksta ir eksperimentinės scenos sensacija iš Japonijos – VIOLENT MAGIC ORCHESTRA, jungianti black metal, industrial ir techno muziką.
Melodingesnio skambesio mėgėjams organizatoriai paruošė ne mažiau ryškių vardų. Festivalyje gros švedų melodinio death/thrash metalo veteranai THE CROWN bei italų doom metalo sensacija MESSA. Taip pat ypatingu įvykiu taps britų SKYCLAD pasirodymas. Ši grupė laikoma viena folk metalo žanro pradininkių ir, pasak festivalio organizatorių, turėjo didelę įtaką pačios „Kilkim Žaibu“ idėjos formavimuisi.
Be muzikos, festivalio lankytojų tradiciškai laukia baltų genčių kaimas, senųjų amatų demonstracijos, istorinių kovų klubų pasirodymai, paskaitos, folkloro koncertai, naktiniai šokiai prie laužų ir kitos kultūrinės veiklos. Organizatoriai siekia išlaikyti unikalią festivalio dvasią, kurioje susilieja baltų paveldas ir šiuolaikinė sunkioji muzika.
Per daugiau nei du dešimtmečius „Kilkim Žaibu“ tapo vienu žinomiausių alternatyvios kultūros renginių Baltijos regione. 2026 metų programa rodo, kad festivalis ir toliau stiprina savo pozicijas tarptautinėje ekstremalios muzikos scenoje, o šių metų atlikėjų sąrašas neabejotinai taps vienu svarbiausių vasaros traukos taškų sunkiosios muzikos gerbėjams.
Daugiau informacijos apie festivalio programą, bilietus, atlikėjus ir kitas veiklas rasite oficialioje festivalio svetainėje – KILKIM ŽAIBU
Norintys prisiminti ankstesnių metų atmosferą gali peržiūrėti festivalio fotogalerijas, kuriose užfiksuotos ryškiausios „Kilkim Žaibu“ akimirkos nuo pat pirmųjų renginių iki šių dienų – festivalio fotogalerijos
ENBaltic Culture and Extreme Music Festival KILKIM ŽAIBU XXVI will take place on June 25 – 27, 2026, in the territory of the President A. Smetona Manor Museum, Ukmergė district, Lithuania.
